open-index/open-wikipedia-markdown huggingface dataset:
Ishockey under Vinter-OL for ungdom 2016

**Ishockeyturneringene under [[Vinter-OL for ungdom 2016]]** ble arrangert i arenaene Kristins Hall og Ungdomshallen, som begge ligger på Stampesletta.

Ishockeyturneringen besto av fem lag med 17 spillere hver (15 løpere og backer, samt 2 målvakter). Kampene besto av tre 15-minutters perioder (i motsetning til normalt 20 minutter) etterfulgt av en straffeslagskonkurranse hvis stillingen er uavgjort etter 45 minutters tid. Turneringen besto av et gruppespill, semifinaler, bronsefinale og finale. Gruppespillet var en round robin hvor de fem lagene møtte hverandre én gang. De fire beste i hver gruppe kvalifiserte seg til semifinalene, mens laget på sisteplass i gruppen ble slått ut av turneringen.

Ferdighetskonkurransen var en individuell disiplin hvor det ble konkurrert i seks disipliner: hurtighet, skuddnøyaktighet, skøyteferdigheter, hardeste skudd, passningspresisjon og puckkontroll. Ferdighetskonkurransen besto av en kvalifiseringsrunde og en finalerunde, hvor utøverne i hver disiplin ble paret opp mot hverandre i kvartfinaler, semifinaler og finale.

## Program

## Medaljer

### Jenter

### Gutter

## Kvalifisering
Ishockeyturneringen består av i alt 10 lag (5 per kjønn), med 17 spillere på hvert lag. Vertsnasjonen har lov til å stille med et lag for hvert kjønn. De resterende åtte lagene vil bli utvalgt basert på deres plassering på U18-verdensrankingen etter U18-VM i ishockey 2015 for gutter og jenter.

I ferdighetskonkurransen har vertsnasjonen lov til å sende en utøver av hvert kjønn. Nasjonale konkurranser ble arrangert for å finne en nasjonal vinner, og disse skulle kjempe om de resterende OL-plassene ved Global Skills Challenge ved Hockey Development Camp in Vierumäki i Finland.
### Gutter
*
*
*
*
* **(vertsnasjon)**

### Jenter
*
*
*
*
* **(vertsnasjon)**

### Ferdighetskonkurranse
Følgende ishockeyspillere er kvalifisert til ferdighetskonkurransen.

## Referanser


## Eksterne lenker
*
Veiløpere

* *[[Geococcyx californianus|G. californianus]]*
* *[[Geococcyx velox|G. velox]]*

**Veiløpere** eller **løpegjøker** er en liten slekt med langbeinte gjøkefugler som i stor grad løper på bakken. Veiløpere finnes fra sørvestre USA til Mellom-Amerika, vanligvis i ørkenhabitat.

Veiløpere er svært raske. De har blitt målt til opptil 42 km/t. De lever av å fange smådyr som fugleedderkopper, skorpioner, mus, små fugler og særlig øgler og slanger, blant annet klapperslanger. De dreper byttet ved å holde det i nebbet og slå det gjentatte ganger i bakken. De raske fuglene er utgangspunktet for tegnefilmfiguren Bippe Stankelbein.

## Referanser

## Eksterne lenker
*
«People» - En film-grotesk.....

***«People» - En film-grotesk med diverse undertitler eller 40 minutter og 15 sekunders begrepsforvirring om kontakt og kontaktvanskeligheter*** var Norges bidrag til Underholdningsfestivalen i Montreux i 1967. Originaltekster, manus og regi var ved Sverre Udnæs.

## Medvirkende
*Ingeborg Cook 
*Elsa Lystad
*Harald Heide-Steen jr.
*Rolv Wesenlund
*Stig Asplin
*Carsten Byhring 
*Rolf Just Nilsen
*Dan Fosse
*Svein Byhring
*Sverre Wilberg
*Finn Mehlum
*Rolf Nannestad

## Dansere
*Kjersti Døvigen
*Palle Damm

## Sang
*Nora Brockstedt
*Per Asplin

## Musikk
*Musikk komponert og arrangert av Sigurd Jansen
*Kringkastingsorkestret ledet av Øivind Bergh

## Stab
*Manusassistanse: Harald Heide-Steen jr., Rolv Wesenlund
*Script: Liv Ørsted
*Regiassistanse: Bjørn Scheele
*Lyd: Per Walle
*Lys: Gunnar Sjølie
*Sminke: Wenche Fjeld
*Kostymer: Ellen Andreassen
*Dekorasjon: Gunnar Alme
*Kamera: János Csak, Ellen Aanesen
*Montasje: Olav Kyrre Grepp
*Originaltekster, manus og regi: Sverre Udnæs

## Referanser


## Eksterne lenker
*
Lasionota

***Lasionota*** er en slekt av biller som hører til familien praktbiller (Buprestidae).

## Utseende
Middelsstore (gjerne 10-15 millimeter), avlange, svarte og røde eller gule praktbiller. Kroppen er mer eller mindre tett kledt med oppstående hår av varierende lengde.

## Utbredelse
Slekten er utbredt i det sørlige Sør-Amerika.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *Lasionota* Mannerheim, 1837
******** *[[Lasionota acutipennis]]* (Moore, 1997)
******** *[[Lasionota alternans]]* (Chevrolat, 1838)
******** *[[Lasionota apicalis]]* (Kerremans, 1903)
******** *[[Lasionota atrocyaneo]]* (Moore, 1997)
******** *[[Lasionota bachmanni]]* (Moore, 1997)
******** *[[Lasionota bernardi]]* (Théry, 1911)
******** *[[Lasionota bifasciatus]]* (Moore, 1986)
******** *[[Lasionota bivittatus]]* (Gory & Laporte, 1839)
******** *[[Lasionota bonaerensis]]* (Moore, 1997)
******** *[[Lasionota bruchi]]* (Kerremans, 1903)
******** *[[Lasionota brullei]]* (Gory & Laporte, 1839)
******** *[[Lasionota catamarcalis]]* (Moore, 1997)
******** *[[Lasionota cobosi]]* (Moore, 1997)
******** *[[Lasionota coerulans]]* (Obenberger, 1922)
******** *[[Lasionota conjunctus]]* (Chevrolat, 1838)
******** *[[Lasionota cupricollis]]* (Gory & Laporte, 1839)
******** *[[Lasionota dispar]]* (Kerremans, 1903)
******** *[[Lasionota espanoli]]* (Cobos, 1958)
******** *[[Lasionota fairmairei]]* (Kerremans, 1897)
******** *[[Lasionota javierae]]* (Moore, 1987)
******** *[[Lasionota leyboldi]]* (Steinheil, 1874)
******** *[[Lasionota millenium]]* (Moore, 2000)
******** *[[Lasionota minor]]* (Solier, 1849)
******** *[[Lasionota morosus]]* (Gory & Laporte, 1839)
******** *[[Lasionota okea]]* (Gory, 1841)
******** *[[Lasionota parallelus]]* (Cobos, 1958)
******** *[[Lasionota pictus]]* (Gory & Laporte, 1839)
******** *[[Lasionota platensis]]* (Moore, 1997)
******** *[[Lasionota politus]]* (Moore, 1997)
******** *[[Lasionota quadrifasciatus]]* Mannerheim, 1837
******** *[[Lasionota quadrizonatus]]* Blanchard, 1846
******** *[[Lasionota robustus]]* (Cobos, 1959)
******** *[[Lasionota rouletii]]* (Solier, 1849)
******** *[[Lasionota rousselii]]* (Solier, 1849)
******** *[[Lasionota rubidipennis]]* (Pochon, 1971)
******** *[[Lasionota rufocaudalis]]* (Moore, 1986)
******** *[[Lasionota rugicollis]]* (Moore, 1997)
******** *[[Lasionota semivittata]]* Fairmaire & Germain, 1858
******** *[[Lasionota spitzi]]* (Théry, 1936)
******** *[[Lasionota stenoloma]]* (Philippi & Philippi, 1864)
******** *[[Lasionota sulcatus]]* (Moore, 1997)
******** *[[Lasionota tetrazonus]]* (Chevrolat, 1838)
******** *[[Lasionota tucumanus]]* (Théry, 1911)
******** *[[Lasionota vigintiguttatus]]* (Perty, 1830)

## Referanser


## Eksterne lenker
*
Civilization II

***Sid Meier's Civilization II***, ofte bare kalt **Civilization II** eller **Civ 2**, er et turbasert strategispill laget av Brian Reynolds, Douglas Caspian-Kaufman og Jeff Briggs. Sid Meier var bare så vidt med helt i starten, og overlot hovedansvaret til Brian Reynolds. Spillet kom ut for PC i 1996, og ble klargjort for Sony PlayStation i 2002.

## Innhold
*Civilization II* går ut på å bygge en sivilisasjon ved å grunnlegge byer, holde folkene der fornøyde og mette, holde barbarer og motstandere unna ens interesseområder, forske frem nye teknologier og å bygge underverker. I hver by kan befolkningen bygge bygninger som bidrar med å holde folk fornøyde, forske raskere, øke inntektene, eller produsere militære enheter. Hver innbygger i en by kan skaffe ressurser fra områdene rundt byen, eller de kan gjøres til spesialister innen underholdning, forsking eller økonomi. Militære enheter utenfor byene kan utforske verden og angripe andre, mens sivile enheter også kan bygge veier eller grunnlegge nye byer.

*Civilization II* ligner det første *[[Sid Meier's Civilization]]*, men har flere og mer varierte militærenheter, underverker, teknologier og ressurser. Kartet er Isometrisk og mer detaljert enn den første. Spilleren fikk mulighet til å diskutere med 'regjeringen' sin, der filmklipp med skuespillere i tidsriktige klær, kommer med mer eller mindre gode råd.

Man kan vinne spillet enten militært, ved at man er eneste gjenværende sivilisasjon, eller ved å bygge romskip som  kan kolonisere Alpha Centauri. Spillet slutter i 2020, og om romskipet ikke er fremme innen den tid slutter spillet.

## Mottagelse
Spillet ble kåret til årets strategispill av *Computer Gaming World*, og i 2007 ble det av IGN ansett som det tredje beste av verdens 100 beste videospill.

Spillet kom på nytt i 1997 som *Civilization II: Multiplayer Gold Edition*, da med multiplayer-støtte og oppdatert AI. Mye av musikken fra originalutgivelsen ble fjernet, men noen av tilleggspakkene som var kommet i mellomtiden var med.

I 1999 kom *Civilization II: Test of Time* som hadde oppdatert brukergrensesitt og blant annet animerte figurer.

## Referanser
FNs generalforsamlings resolusjon 68/262

**Resolusjon A/RES/68/262** er en ikke-bindende FN-resolusjon som gjaldt Russlands anneksjon av Krim. Resolusjonen bekreftet at FNs generalforsamling forpliktet seg til å ankerkjenne Ukrainas territoriell integritet innenfor internasjonalt anerkjente grenser og understreket ugyldigheten av folkeavstemningen på Krim.

Resolusjonen ble vedtatt av FNs generalforsamling 27. mars 2014 etter en åpen høring under 80. plenumsmøte i den 68. sesjon. Sesjonen i FNs generalforsamling ble innkalt spesielt for å ta opp Russlands anneksjon av Krimhalvøya, som hittil hadde vært del av Ukraina som autonom republikk.

Dokumentet er et svar fra De forente nasjoner til Russlands anneksjon av deler av territoriet til Ukraina og fikk tittelen «Ukrainas territorielle integritet». 

Den ble vedtatt med 100 mot elleve stemmer, mens 58 land avsto og 24 var fraværende under avstemningen.

Resolusjon ble fremmet av Canada, Costa Rica, Tyskland, Litauen, Polen og Ukraina. De elleve landene som stemte imot var Armenia, Belarus, Bolivia, Cuba, Nord-Korea, Nicaragua, Russland, Sudan, Syria, Venezuela og Zimbabwe.

Resolusjonen var en følge av de tidligere mislykkede forsøkene i FNs sikkerhetsråd på å finne en politisk løsning på den såkalte Krimkrisen». Det var blitt sammenkalt syv møter i rådet, men resultatet av dette arbeidet var veto fra Russland..

## Se også
* De forente nasjoner
* Krimkrisen 2014

## Referanser


## Eksterne lenker
* Full tekst av resolusjonen 68/262 (engl.)
Ituah Enahoro

**Ituah Enahoro** (født 26. august 1997) er en nigerianskfødt friidrettsutøver som konkurrerer i tikamp. Han har sølv i tikamp fra Juniorafrikamesterskapet i friidrett 2015 som fremste internasjonale meritt.

## Bakgrunn
Enahoro er født i Nigeria, og har nigeriansk far og tysk mor. Han og moren flyttet fra Tyskland til Nederland i 2007, der han begynte med fotball, deretter til Aruba, der han i 2008 begynte å interessere seg for friidrett, og begynte da med tikamp. 

I 2010 flyttet de tilbake til Nederland, og bosatte seg i Apeldoorn, og han begynte å trene friidrett i klubben Club AV 34 i 2011, med Hidde Egbers som trener. Han representerte Nederland fram til 2013, da han valgte å bytte til å representere Nigeria. Juniorafrikamesterskapet i friidrett 2015 var det første mesterskapet han representerte Nigeria.

## Idrettskarriere
;2015
Ved Juniorafrikamesterskapet i friidrett 2015 i mars kom Enahoro på 2.-plass i stavsprang, bak tunisiske Seifeddine Mejri. Han skulle egentlig delta i tikamp, men denne øvelsen ble avlyst på grunn av for få påmeldte. Han deltok også i spydkast og diskos, der han kom på 6.-plass i begge øvelsene.  

## Referanser


## Eksterne lenker
* 
*  Profil hos All-Athletics
*  Profil hos European Athletics
Svinestien

***Svinestien*** (originaltittel: *Porcile*) er en italiensk dramafilm fra 1969 med manus og regi av Pier Paolo Pasolini. Filmen er satt sammen av to historier. Den ene er lagt noen århundrer tilbake i tid handler om en ung mann som dømmes til å bli revet i filler av ville dyr etter han har drept sin far og utført kannibalisme. Den andre historien handler om sønnen av en tysk industrieier som er på vei til å bosette seg i grisebingen i protest mot at faren planlegger å inngå en forretningsavtale med en tidligere nazist. 

## Medvirkende
* Pierre Clémenti : Kannibal (1. episode)
* Jean-Pierre Léaud : Julian Klotz (2. episode)
* Alberto Lionello : Herr Klotz (2. episode)
* Ugo Tognazzi : Herdhitze (2. episode)
* Anne Wiazemsky : Ida (2. episode)
* Margarita Lozano : Madame Klotz ((2. episode)
* Marco Ferreri : Hans Guenther (2. episode)
* Franco Citti : Cannibale (1. episode)
* Ninetto Davoli : Maracchione (1. og 2. episode)
* Laura Betti : Madame Klotz (voix) (2. episode)

## Referanser


## Eksterne lenker
*
Øystein Gjerme

**Øystein Gjerme** (født 15. juli 1975 i Bergen) er en pastor, forfatter og grunnleggeren av Salt Bergenskirken. Gjerme har en mastergrad i teologi fra Regent University. Han er leder av Pinsebevegelsen i Norge fra og med 1. januar 2020. Gjerme var styreleder for Høyskolen for Ledelse og Teologi fra oppstarten av skolen i 2009 til han trådte av som styreleder i begynnelsen av mai 2020.  

## Bibliografi
* *[[Tusen hjem]]* (2013)
* *[[Bygg din fortid]]* (2015)
* *[[Vi vil!]]* (2018)

## Referanser


## Eksterne lenker
* Ti år med Salt (*Dagen*, 2014)
* Øystein Gjerme på Salt.co
*
Kongsbergtunnelen

**Kongsbergtunnelen** er en veitunnel på  mellom Diseplass og Tislegård i Kongsberg kommune i Buskerud. Tunnelen ble åpnet 3. juli 2020.

## Bakgrunn
Tunnelen er en del av prosjektet Damåsen–Saggrenda, som omfatter totalt 13,2&nbsp;km ny vei og inkluderer blant annet Kongsberg bru, Svartåstunnelen, Moanetunnelen, Saggrenda bru og Vollåstunnelen. Hovedmål for prosjektet var å korte reisetiden og avlaste veiene i Kongsberg ved å legge gjennomgangstrafikken utenom bebygde områder. Det er forventet en innsparing i kjøretid forbi Kongsberg på 4-5 minutter ved vanlig trafikk og opptil 20-30 minutter ved rushtrafikk.

Gjennom planleggingsfasen var tunnelen tiltenkt å hete *Gamlegrendåstunnelen* etter Gamlegrendåsen som den går under, men navnet ble i 2014 vedtatt til Kongsbergtunnelen for å bedre vise trafikantene at de kommer til Kongsberg. Anleggsarbeidet startet offisielt opp 18. juni 2015 med forarbeider på området mellom Diseplass og Damåsen (Øvre Eiker), og første sprengning på anlegget fram mot tunnelpåhugget skjedde 5. august. I løpet av høsten begynte byggingen av den nærliggende Damåsen bru, og 30. november ble første salve i selve tunnelløpene avfyrt. Tunnelen drives i begge løp fra Diseplass. Løpene fikk gjennomslag henholdsvis 21. november og 6. desember 2017.

## Referanser




## Eksterne lenker
* E134 Damåsen–Saggrenda (prosjektside hos Statens vegvesen)
Solvay-konferanse

**Solvay-konferanser** er en serie av internasjonale, vitenskapelige møter som jevnlig har funnet sted i Brussel. Den første ble arrangert i 1911.

## Eksterne lenker

* International Solvay Institutes (offisielt nettsted)
* Previous Solvay Conferences on Physics 
* Previous Solvay Conferences on Chemistry
* Proceedings 1911
* Proceedings 1913
* Proceedings 1933
* Overview of the transcript of the famous Fifth Conference , American Institute of Physics
* Bacciagaluppi G., Valentini A. (2009.) ''Quantum Theory at the Crossroads: Reconsidering the 1927 Solvay Conference'', Cambridge University Press, Cambridge, U.K.
Deutsches Schauspielhaus

**Deutsches Schauspielhaus** er et teater i Hamburg i Tyskland. Det ligger i bydelen St. Georg sentralt i Hamburg. Teateret anses som landets største teater med plass til 1192 tilskuere. Det ble tegnet av arkitektbyrået Fellner & Helmer.

## Referanser
Michał Krupa

**Michał Krupa** (Kodenavn «Pułkownik» og «Wierzba») (født 26. september 1920 i Kuryłówka, død 24 august 1972) var en polsk soldat i den antikommunistiske polske motstandsbevegelsen NSZ (Narodowe Zjednoczenie Wojskowe). Han var en av mange som i polsk historie blir omtalt som de "fordømte soldater" (Żołnierze wyklęci); soldater som fortsatte kampen mot de kommunistiske okkupantene etter at den annen verdenskrig var over.  

## Biografi
Han ble født som sønn av Piotr (postbud, død 1935) og Maria, født Staroń (død 1970). Han var den eldste av fem barn, og hadde søsknene Stefania, Michał, Stanisław og Maria. Etter farens død var Michał Krupa hovedforsørger, og arbeidet som tømmerhugger i distriktet Brzyska Wola. Han sluttet seg til kampen mot den tyske okkupasjonen da den annen verdenskrig brøt ut, og var snart etterlyst av Gestapo.
Etter at den annen verdenskrig var over, fortsatte Krupa kampen, denne gang mot de sovjetiske okkupantene og deres polske håndtlangere. De første årene arbeidet han sammen med andre, men den siste tiden frem til han ble arrestert i 1959, var han alene i sin krig. 
Han ble først dømt til livsvarig fengsel, deretter ble dommen omgjort til 15 år, før han til slutt slapp ut i 1965 som resultat av et amnesti. 
Han jobbet siden på en bondegård frem til han døde i 1972.

## Litteratur
* Anne Applebaum: *Jernteppet*, Cappelen Damm 2013, side 141.
The Big Short

***The Big Short: Inside the Doomsday Machine*** er en bok av Michael Lewis, utgitt 15. mars 2010 av W. W. Norton & Company.

Boken lå 28 uker på *[[The New York Times]]*’ bestselgerliste og ble filmatisert i 2015 (*[[The Big Short (film)|The Big Short]]*) med regi av Adam McKay.

## Handling
Fire outsidere i høyfinanseringsbransjen som forutså kreditt- og boligboblekollapsen på midten av 2000-tallet bestemmer seg for å ta for seg de store bankene i deres mangel på framsyn og grådighet.
Pierre Clémenti

**Pierre Clémenti** (født 28. september 1942, død 27. desember 1999) var en fransk skuespiller.

Hans mest kjente rolle var som Catherine Deneuves gangsterkjæreste i Luis Buñuel film *[[Dagens skjønnhet]]* fra 1969. Han spilte også djevelen i *Melkeveien* av samme regissør. Clémenti spilte i en rekke filmer av noen av europeisk films fremste regissøer som Luchino Visconti, (*[[Leoparden (film)|Leoparden]]*), Pier Paolo Pasolini, (*[[Svinestien]]*) og Bernardo Bertolucci,  (*[[Fascisten]]* og *Partner*). Andre regissører han har jobbet med er Liliana Cavani, Glauber Rocha, Miklós Jancsó, Jacques Rivette, og Philippe Garrel.

## Referanser


## Eksterne lenker
*
Soabbetjåhkkå

**Soabbetjåhkkå** er den høyeste fjelltoppen i fjellmassivet Skårki øst i Sarek nasjonalpark i svensk Lappland. 

## Se også
* Liste over fjell i Skandinavia

## Fotnoter


## Referanser
Narodowe Zjednoczenie Wojskowe

**Narodowe Zjednoczenie Wojskowe** (NZW) (Den Nasjonale Militære Union, NZW) var en polsk anti-kommunistisk organisasjon, grunnlagt i november 1944, etter at Warszawaoppstanden ble slått ned. Den var blant de største og sterkeste motstandsbevegelsene etablert i det Sovjet-kontrollerte Polen på midten og slutten av 1940-årene. NZW bestod for det meste av medlemmer av den ødelagte gruppen Narodowe Sily Zbrojne og den nedlagte organisasjonen Armia Krajowa.

NZWs første kommandant var oberst Tadeusz Danilewicz, deretter oberst Boguslaw Banasik. Organisasjonen var delt inn i 16 «områder», og var mest aktiv i distriktene Białystok, Lublin og Rzeszów. Den hadde flere væpnede enheter kalt Pogotowie Walki Zbrojnej, som flere ganger kjempet mot NKVD og Sovjetarmeen. Dens hovedkvarter ble ødelagt våren 1946, da det hemmelige kommunistiske politiet arresterte hundrevis av dens medlemmer. Imidlertid forble flere enheter aktive inntil midten av 1950-årene.

## Eksterne lenker
* The Doomed soldiers - Polish Underground Soldiers 1944-1963 - The Untold Story
* Antykomunistyczne Podziemie Zbrojne po 1944 roku 
* Narodowe Sily Zbrojne  / National Armed Forces Historical Brief
Al. Blachère

**Al. Blachère** var en fransk krokketspiller.

Han representerte landet sitt under Sommer-OL 1900, der han ble nummer 4.

## Eksterne lenker
*
Narodowe Sily Zbrojne

**Narodowe Siły Zbrojne** (De Nasjonale Væpnede Styrker, NSZ) var en polsk anti-sovjetisk og anti-nazistisk paramillitær organisasjon som var del av den polske motstandsbevegelsen under den annen verdenskrig. Det var den tredje største polske motatandsgruppen under krigen, nest etter Armia Krajowa og Bataliony Chłopskie. Antall soldater var rundt 70 000. NSZ bekjempet både tyske og sovjetiske styrker, og så dem begge som fiender og okkupanter. Gruppen bekjempet også de sovjet-allierte partisanstyrkene Armia Ludowa og Gwardia Ludowa.
Jeanne Filleul-Brohy

**Jeanne Filleul-Brohy** (1867–1937) var en fransk krokketspiller.

Hun representerte landet sitt under Sommer-OL 1900, der hun ble nummer 5.

## Referanser


## Eksterne lenker
*
Brasilianske hovedveier

De **brasilianske hovedveiene** (port.: *rodovias*) blir inndelt i føderale veier (*rodovias federais*) som går ut over delstatsgrensene, og delstatenes hovedveier (*rodovias estadual*).

## Føderale veier

Føderale veier blir betegnet med initialene *BR*, fulgt av et tresifret tall. På kart og trafikkskilt trafikkskilt blir de vanligvis vist i form av et våpenskjold. Avhengig av krav til veien blir føderale veier bygd som motorvei med midtdeler og planfri kryss, eller som landevei. Ikke alle strekningene har fast veidekke.

I 2011 var samlet lengde av de føderale veiene 61.961&nbsp;km , som tilsvarer ca. 7 % av det brasilianske veinettet.

Polícia Rodoviária Federal (PRF) er ansvarlig for å bekjempe kriminalitet, fortrafikkontroll og for sikkerhet på de føderale veiene.

### Nummerering

Nummereringen av de føderale veiene retter seg etter retningen:

#### Radiale føderale veier
Radiale føderale veier (port.: *Rodovia Radiais*) begynner in Brasília und strekker seg stråleformet over Brasils føderale område. Sifferdelen av veinummeret begegynner med en null (0), og de etterfølgende to siffer går fra 05 til 95 og øker med klokka. Hittil har bare et multiplum av ti (10) blitt brukt. Dermed går eksempelvis BR-010 mot nord, og BR-070 mot vest.
Kilometreringen begynner ved ringveien *Anel Viário de Brasília* (DF-001) i Brasília.

#### Longitudinale føderale veier
Longitudinale føderale veier (port.: *Rodovia Longitudinais*) går i retning nord-syd og begynner med siffer én (1). For eksempel går BR-101 langs den brasilianske atlanterhavskysten fra nord mot syd. BR-158 går i samme retning i innlandet. Kilometreringen begynner i sør.

#### Transversale føderale veier
Transversale føderale veier (port.: *Rodovia Transversais*) går i retning øst-vest og begynner med siffer 2, som for eksempel Transamazônica mmed betegnelsen BR-230.

#### Diagonale føderale veier
Diagonale føderale veier  (port.: *Rodovia Diagonais*) går i retning nordøst-sydvest  eller nordvest-sydøst og begynner med siffer tre (3). Veier med retning nordøst-sydvest ender med et odde tall, nordvest-sydøst med et like tall.

#### Føderale forbindelsesveier
Føderale tilknytnings- og forbindelsesveier (port.: *Rodovia de Ligação*) begynner med siffer 4 forbinder to av de tidligere nevnte føderale veiene.

### Kilometrering
Kilometreringen begynner alltid med null når en delstatsgrense passeres. Blant annet av den grunn blir delstatens ISO-kode tilføyd. For eksempel betegner BR-070-MT det føderale veiavsnittet i Mato Grosso.

## Delstatsveier
Alle delstatene forføyer over et nett av delstatsveier for å skaffe forbindelser også til mindre steder. Delvis går føderale veier og delstatsveier langs samme trasé.

## Referanser


## Eksterne lenker
* Oversiktskart over brasilianske føderale veier (ZIP; 6,5&nbsp;MB)
* DNIT: De brasilianske delstatenes veikart (Mapas Rodoviários)
* Departamento de Polícia Rodoviária
Arthur Page

**Arthur Page** (født 9. mars 1876, død 1. september 1958) var en britisk jeu de paume-spiller.

Han representerte landet sitt under Sommer-OL 1908, der han ble nummer 4.

## Referanser


## Eksterne lenker
*
Edwin Biedermann

**Edwin Anthony Biedermann** (født 5. juli 1877, død 31. oktober 1929) var en britisk jeu de paume-spiller.

Han representerte landet sitt under Sommer-OL 1908, der han ble nummer 5.

## Eksterne lenker
*
Spansk edelgran

**Spansk edelgran** (*Abies pinsapo*) er et bartre i furufamilien.

Den blir 25–30 meter høy med en stammediameter på 150 cm. Det er som regel én rett stamme, og krona er konisk hos unge trær, men uregelmessig hos eldre. Barken er glatt og mørkegrå. Nålene er 6–20 mm lange og 2–3 mm brede. Konglene er 9–16 cm lange og 3–5 cm brede. Den nærmeste slektningen er algieredelgran (*Abies numidica*), og de to artene regnes til en egen seksjon, *Piceaster*, i edelgranslekten.

Spansk edelgran er en relikt som i dag har en svært begrenset utbredelse. Typevarieteten vokser i Spania i Sierra de Grazalema i Cádiz og i Sierra de las Nieves og Sierra Bermeja ved Ronda i Málaga. Marokkansk edelgran (var. *marocana*) vokser i Riffjellene i Marokko. Av og til skilles det også ut en tredje varietet, var. *tazaotana*, fra Riffjellene sørvest for Tétouan. Marokkansk edelgran regnes av noen botanikere som en egen art.

I Marokko vokser den i nedbørrike nordskråninger på kalkgrunn. Den trives best 1400–1800 moh., der den vokser sammen med *[[Acer granatense]]*, portugaleik, steineik, kristtorn og barlind. Den finnes også 1800–2100 moh. og vokser da sammen med atlasseder, svartfuru og strandfuru.

I Spania vokser den 900–1600 moh. Over 1100 moh. danner den tette skoger som bare består av spansk edelgran, men lavere vokser den sammen med steineik og portugaleik med en undervegetasjonen som omfatter laurbærtysbast, eføy, *[[Ruscus aculeatus]]* og *[[Rubia peregrina]]*. På serpentinjord vokser den sammen med korkeik, strandfuru og aleppofuru. 

Spansk edelgran er plantet på Sør- og Vestlandet i Norge og trives bra.

## Referanser


## Litteratur
* 
* 
* 
* 

## Eksterne lenker

*
Top Chef

***Top Chef*** er et amerikansk kokke- talentkonkurranse som har gått på Bravo siden 2006. Ut utvalgt antall deltakere konkurrerer mot hverandre i diverse kulinariske utfordringer. De bedømmes av et panel av profesjonelle kokker og andre fra mat- og vinbransjen, og én eller flere deltagere elimineres i hver episode slik at én står igjen som vinner. 

Det har fått flere avleggere, blant annet *Top Chef Masters,  Top Chef Junior og Top Chef: Just Desserts.* Konseptet er dessuten solgt til en rekke andre land. 

## Eksterne lenker
*
China Clipper

***China Clipper*** var det første av tre Martin M-130 fire-motors flybåter bygget for Pan American Airways som ble brukt til å åpne den første kommersielle flyrute over Stillehavet fra San Francisco til Manila i november 1935. Byggeprisen var 417&nbsp;000 dollar. Det (og de to andre) ble bygget av Glenn L. Martin Company i Baltimore, Maryland, og ble levert til Pan Am den 9. oktober 1935.

Flyet startet 22. november 1935 fra Alameda, California i et forsøk på å levere den første luftpost og frakt over Stillehavet. Selv om det under åpningsturen skulle flys over San Francisco – Oakland Bay Bridge (da under bygging), forstod piloten at ha ikke ville gå klar av stillaser og måtte, med knapp margin, fly under i stedet. Den 29. november nådde flyet sin destinasjon, Manila, etter å ha fløyet via Honolulu, Midwayøyene, Wake Island og Guam, og leverte over 110&nbsp;000 brev. Blant besetningen på denne turen var det en som verden senere ble opptatt av, navigatøren Fred Noonan da han, sammen med Amelia Earhart forsvant under et forsøk på å fly jorden rundt.

## Andre verdenskrig
*China Clipper* ble malt i en olivengrønn farge med et stort amerikansk flagg under cockpit, og omtalt som «Sweet Sixteen» blant Pan Americans personell. «Sixteen» på grunn av registreringen: NC14716.

## Tap og havarier
*China Clipper* forble i Pan Ams tjeneste frem til januar 1945, da den ble ødelagt under et havari i Port of Spain i  Trinidad og Tobago. Flight 161 hadde startet fra Miami med Léopoldville i Belgisk Congo som mål, men med stopp for etterfylling av bensin i Puerto Rico. Etter å ha foretatt et mislykket forsøk på å lande kom hun under det andre forsøket for lavt og traff vannflaten med for høy hastighet to km før det planlagte landingsområdet. Møtet med vannflaten slo hull på skroget, vann strømmet inn og flyet gikk til bunns. 23 passasjerer og besetning omkom og syv overlevde, blant dem flyets kaptein og styrmann.

## Minner

Både de forente staters og det filippinske postvesen utga luftostfrimerker til den første tur i hver retning med *China Clipper* mellom San Francisco og Manila (22. november  – 6. desember  1935).

## Referanser
Azucena Berrutti

**Azucena Berrutti** (født 7. januar 1929 i Montevideo) er en uruguayansk advokat og politiker (Frente Amplio). Hun var Uruguays forsvarsminister fra 2005 til 2008.

Berrutti ble forsvarsminister da Tabaré Vázquez dannet regjering våren 2005. Hun studerte ved Universidad de la República.

## Referanser


## Eksterne lenker
* Bilder av Azucena Berrutti (spansk)
Yamandú Fau

**Yamandú Fau** (født 21. mars 1945 i Montevideo) er en uruguayansk lærer og politiker (Partido Colorado). Han var Uruguays forsvarsminister fra 2002 til 2005.

Fau ble forsvarsminister da Jorge Batlle Ibáñez dannet regjering våren 2002.
 
## Referanser
Algieredelgran

**Algieredelgran** (*Abies numidica*) er et bartre i furufamilien.

Den blir opptil 25 meter høy. Barken er glatt og mørkegrå, men blir brungrå og oppsprukket på eldre trær. Nålene sitter svært tett og er 15–20 mm lange. Konglene er 15–20 cm lange og 3,5–5,5 cm brede. Den nærmeste slektningen er spansk edelgran (*Abies pinsapo*), og de to artene regnes til en egen seksjon, *Piceaster*, i edelgranslekten.

Algieredelgran er en relikt som har en svært begrenset utbredelse i Kabylia i nordøstlige Algerie. Her vokser den 1850–2000 moh. i nord- og østskråninger på kalkrik grunn. Klimaet er fuktig med en årsnedbør på 1500–2000 mm; det meste kommer som snø om vinteren, og sommeren er tørr. Den vokser sammen med atlasseder, portugaleik, *[[Acer obtusatum]]*, osp, sølvasal, tarmvriasal, barlind, laurbærtysbast og bergrips *Ribes petraeum*. Disse skogene er viktige for kabylspettmeis og berberape.

## Galleri

Abies numidica bark and trunk.JPG|Bark og stamme
Abies numidica needles 01 by Line1.jpg|Nåler
Abies numidica flower.JPG|Hannblomster
Abies numidica Sapin d'Algérie weibliche Blütenstände Gipfelbereich.JPG|Kongler

   
## Referanser


## Litteratur
* 
* 

## Eksterne lenker
*
Ataksi

**Ataksi** (uttalt *ataksˈi*) er en betegnelse på nedsatt muskelsamarbeide i koordinerte bevegelser. Syndromet kan arte seg i forskjellige former, for eksempel ved tilsynelatende nølende eller for voldsomme bevegelser og ustøtt ganglag. Det kan minne om et lite barn som tar sine første skritt.

Symptomet kan skyldes forskjellige forstyrrelser i lillehjernen (cerebellar ataksi) og problemer med nervesystemet som overfører informasjon fra muskler til lillehjernen (sensorisk ataksi).

Ataksi kan blant annet føres tilbake til lidelser som multippel sklerose, cerebral parese og polynevropati. 

## Etymologi
Ordet stammer fra gresk *a-,* «uten» og *taksis,* «orden».

## Referanser
Breifonna

**Breifonna** kan vise til:

* Breifonna (Svalbard), en 3 km lang og 4 km² stor isbre på Spitsbergen, Svalbard, mellom øvre Adventdalen og Sassendalen langt vest i Sabine Land. 
* Breifonna (Stryn), en isbre helt nord i Jostedalsbreen nasjonalpark i Stryn kommune i Sogn og Fjordane.

## Se også
* Breifonn
Breifonna (Stryn)

**Breifonna** er en isbre i helt nord i Jostedalsbreen nasjonalpark i Stryn kommune i Vestland. På grunn av nedsmelting, er nå toppen bart fjell. Denne toppen har ikke fått noe annet navn enn breen, men navnet på fjellet ved siden av (*Storskredfjellet*) blir av og til brukt.

Det høyeste punktet er 1814 meter over havet. 

## Fotnoter
The Human Centipede 3 - Final Sequence

***The Human Centipede 3 - Final Sequence*** er en engelskspråklig nederlandsk skrekkfilm fra 2015, skrevet og regissert av Tom Six. Dette er den tredje og siste filmen i The Human Centipede-trilogien.

## Sammendrag
Bill Boss (Dieter Laser), en psykotisk fengselsansatt, ser på filmen The Human Centipede 2 - Full Sequence sammen med sin revisor Dwight Butler. Bill sier han hater filmene, samtidig som føttene hans blir massert av hans assistent, Daisy, som sier at hun liker filmene. Bill angriper henne før får beskjed om et angrep som har funnet sted i fengselet. En vakt har blitt knivstukket av en fange. Som straff, brekker Bill armen til fangen (Tommy Lister) og han lover å gjøre dette igjen når fangen er helbredet.

Tilbake på kontoret sitt, mottar Bill en pakke. Bill avslører til Dwight at pakken er en krukke av spesielt importerte tørkede klitoris fra Afrika. Bill torturerer en voldelig fange (Jay Tavare) med kokende vann. I et forsøk på å få respekt fra fangene, kastrerer Bill en av fangene (Robert LaSardo) og spiser hans kokte testikler til lunsj. Daisy blir tvunget til å utføre munnsex på Bill foran Dwight. Etterpå spiser Daisy en av de tørkede klitoris, fordi hun tror at dette godteri.

Bill får mareritt om å bli voldtatt av den innsatte fangen som han kastrerte, etter å ha drukket seg full etter en intens krangel med Dwight. Dwight foreslår at alle fangene burde bindes sammen munn til anus, for å danne en gigantisk menneskelig fengsel-tusenbein. Han hevder at dette vil forhindre at folk begår mer kriminalitet. De to første filmene i trilogien blir vist i fengselets kantine, og fangene skjønner hva som kommer til å skje med dem. Et fengselsopprør bryter ut, og flere vakter blir skadet. Bill og Dwight låser seg inn på et kontor og hopper ut av vinduet, i det forsterkninger dukker opp.

Opprøret blir slått ned. Bill skyter alle fangene med beroligende midler, og klargjør dem til operasjon. Bill og Dwight besøker Daisy, som havnet i koma under fengselsopprøret. Dwight sier at han elsker henne, samtidig som Bill voldtar hennes ubevegelige kropp. En del av tusenbeinet er fullført, når guvernør Hughes dukker opp. Han er frastøtt over det han ser. Hughes mener med at Dwight og Bill er sinnssyke, og bør få dødsstraff før han forlater fengselet i avsky. Filmen ender med Dwight og Bill feirer sin suksess, etter at hele tusenbeinet er fullført. Bill skyter Dwight, før han står naken i ett vakttårn og ser ut over det menneskelige tusenbeinet sitt.

## Rolleliste
* Dieter Laser som Bill Boss
* Laurence R. Harvey som Dwight Butler
* Robert LaSardo som innsatt i fengsel
* Tommy Lister Jr. en annen fange
* Jay Tavare som en fange
* Eric Roberts som guvernør Hughes
* Bree Olson som Daisy
* Clayton Rohner som Dr. Jones

## Eksterne lenker
*
Figuralmusikk

**Figuralmusikk** (latin *musica figuralis* eller *cantus figuratus*) var i seinmiddelalder og renessanse betegnelsen på flerstemmig kontrapunktisk musikk som karakteriseres av at en eller flere stemmer som er rytmisk fastlagt ved hjelp av notetegn (*figurae*) synges over en gitt *[[cantus firmus]]*-stemme. Til figuralmusikken hører enkle satstyper som organum og fauxbourdon som ikke sjelden er bygd over gregorianske cantus firmus-stemmer. 

Motsatsen er *musica choralis* dvs. enstemmig gregoriansk *cantus planus* og den aller enkleste flerstemmighet som følger av stemmeføring tett bundet til cantus firmus.  Kor som sang figuralmusikk ble kalt *figuralkor* og utøverne *figuralister*.

I barokktida, dvs. på 1600- og 1700-tallet, ble begrepet figuralmusikk / *koralfigurasjon* brukt om melodisk utbrodering av en koralmelodi, eksempelvis under orgelkoralforspill.

## Kilder
* Angul Hammerich: «Figuralmusik», Salmonsens konversationsleksikon, 2. utgave, bind. 8, s. 4)
* «Figuralmusik», i *Ultimus - Online-Lexikon der musikalischen Fachbegriffe*

## Referanser


## Eksterne lenker
* 
* 
* «FIGURAL-MUSIK», Svenska Akademins Ordbok
Ema Klinec

**Ema Klinec** (født 2. juli 1998) er en slovensk skihopper som representerer SSK Alpina Žiri. Hun debuterte i verdenscupen med en 16.-plass i kontinentalcupen i Ljubno 22. januar 2011, og per 13. januar 2023 har hun én verdenscupseier.

Klinec ble verdensmester da hun vant normalbakkerennet i Ski-VM 2021 i Oberstdorf og hun var med på Slovenias lag som tok sølv i lagkonkurransen. Hun har også gull- og bronsemedalje fra lagkonkurransene under henholdsvis Junior-VM 2013 og Junior-VM 2012.

Under Vinter-OL 2022 i Beijing ble hun nummer fem i normalbakkerennet. 

## Referanser


## Eksterne lenker
*
Pavel Janáček

**Pavel Janáček** (født 16. januar 1968 i Praha) er en tsjekkisk litteraturhistoriker og kritiker. Hans spesialfelt er populærlitteratur og litterær kultur på 1800- og særlig 1900-tallet, senest sensurens historie.

## Liv
Fordi han av politiske årsaker ikke fikk studere ved Karlsuniversitetets filosofiske fakultet i Praha, studerte han på Høyskolen for økonomi samme sted. I årene 1990-1995 skrev han i kulturspaltene i avisen Lidové noviny, i årene 1995-1995 som redaktør for det litterære tidsskriftet Tvar. Fra 1995 har han arbeidet på Institutt for tsjekkisk litteratur ved Det tsjekkiske vitenskapsakademiet, først på avdelingen for samtidslitteratur, senere på avdelingen for litterær kultur og fra 2010 som instituttets direktør. I årene 2003-2010 underviste han på Instituttet for tsjekkisk litteratur og allmen litteraturvitenskap ved Karlsuniversitetets filosofiske fakultet. På tsjekkisk radios kanal Vltava leder han programmet ”Ord om litteratur”, der han diskuterer ny tsjekkisk skjønnlitteratur med inviterte gjester.

## Bibliografi
* *Svět rodokapsu. Komentovaný soupis sešitových románových edic 30. a 40. let 20. století* (med Michal Jareš). Praha, Karolinum 2013. ISBN 80-246-0640-2
* *Literární brak: operace vyloučení, operace nahrazení, 1938-1951.* Brno, Host 2004. ISBN 80-7294-129-1
* *Sedm století Slavětína: malá knížka k velkému výročí obce* (med Hana Dočekalová et al.). Slavětín, Obec Slavětín 2014. ISBN 978-80-260-6161-8
* *V obecném zájmu. Cenzura a sociální regulace literatury v moderní české kultuře, 1749-2014* (med Michael Wögerbauer, Petr Píša, Petr Šámal et al.). Praha, Academia - Ústav pro českou literaturu AV ČR, 2015. ISBN 978-80-200-2491-6

## Referanser
J. W. Dowling

**J. W. Dowling** var en amerikansk lacrossespiller.

Han representerte landet sitt under Sommer-OL 1904, der han tok sølv.

## Eksterne lenker
*
Transaksjonskostnad

**Transaksjonskostnad** er innen økonomifaget en kostnad ved å benytte seg av markeder. For eksempel tid brukt på å innhente informasjon om priser og kvalitet, eller å forhindre at en blir lurt eller av andre aktører i markedet eller lignende. 

Et sentralt spørsmål i forskning på betydningen av transaksjonskostnader er: Når markeder ifølge økonomisk teori er så uhyre effektive i å regulere tilbud av varer og tjenester, hvorfor er ikke det meste av økonomisk virksomhet organisert gjennom markeder? (For eksempel ved at alle er enkeltpersonforetak som selger tjenester og varer direkte til kunder). Økonomen Ronald Coase forklarte hvordan transaksjonskostnader førte til virksomhet ble organisert som bedrifter for å redusere transaksjonskostnadene. Oliver Williamson videreutviklet teorien om hvordan store bedrifter kan imidlertid pådra seg høye styrings- / koordineringskostnader. 

I dagligspråk benyttes ordet transaksjonskostnader i en noe snevrere betydning, nemlig om gebyrer som påløper ved finanstransaksjoner, for eksempel gebyrer ved å flytte penger fra en konto til en annen eller fakturagebyr. 

Transaksjonskostnad kan deles inn i flere typer: 
* **Søke- og informasjonskostnader** er ressurser brukt på å finne hvilke produkt eller tjenester som er tilgjengelige og finne hvilke som er best pris og egenskaper. 
* **Forhandlingskostnad** er ressurser som går med til å komme fram til en avtale om pris, kontrakter, levering og kjøpsvilkår. Forskningsfeltet spillteori analyserer hvordan slike forhandlingssituasjoner fungerer. 
* **Evalueringskostnader** oppstår etter varen eller tjenesten er levert, hvor vi må undersøke om vi faktisk har fått det vi trodde vi kjøpte.
* **Tvangskostnader** er ressurser brukt på å kontrollere leveransen eller omgjøre den dersom det oppstår tvist. 

## Eksterne lenker
* magma.no Transaksjonskostnader og bedrifters eksistens 
* 6 typer transaksjonskostnader fra NTNU-kurset Teknologiendring og samfunnsutvikling
Samfunnsspeilet

***Samfunnsspeilet*** var et tidsskrift som ble utgitt av Statistisk sentralbyrå, og som presenterte analyser og forskningsresultater om levekår og livsstil for et allment publikum. Tidsskriftet ble utgitt fra 1987 til 2018 Fra 2018 ble det en del av SSB analyse (utgitt fra 2016).

## Referanser


## Eksterne lenker
* Samfunnsspeilet
* SSB analyse
FO&O

**FO&O**, opprinnelig kalt **The Fooo Conspiracy**, var en svensk guttegruppe som besto av Felix Sandman, Oscar Enestad og Omar Rudberg. Oscar «Olly» Molander var også med, men sluttet i bandet i november 2016. Gruppen ble opprettet i 2013 og ga ut flere EP-er og to album. 

Under sin virketid vant FO&O flere priser, både i Sverige og i utlandet. Fansen deres ble tidligere kalt «Foooers», men ble senere kalt «Fooers» etter at gruppen byttet navn. Gruppen deltok i Melodifestivalen 2017 med sangen «Gotta Thing About You». De endte til slutt på en ellevteplass i finalen, og gruppen ble oppløst senere samme år.

## Besetning

* **Oscar Enestad** – fullt navn Oscar Johan Ingvar Enestad. Født i Stockholm i 1997.
* **[[Felix Sandman]]** – Felix Karl Wilhelm Sandman, født i 1998 i Stockholm.
* **Omar Rudberg** – Omar Josue Rudberg, født 1998 i Venezuela. Flyttet til Stockholm som seksåring.

### Tidligere medlemmer

***Oscar «Olly» Molander** – Oscar Hans Olof Molander, født  i Lidingö i Stockholm. Var med i bandet fra 2013 til 2016.

## Diskografi

### Album

* 2014 – *Off the Grid*
* 2017 – *FO&O*

### EP-er
* 2013 – *The Fooo*
* 2014 – *Conspiration*
* 2014 – *Serenade*
* 2015 – *Coordinates*

## Referanser


## Eksterne lenker
* 
*
José Bayardi

**José Bayardi** (født 30. juni 1955 i Montevideo) er en uruguayansk leger og politiker (Frente Amplio). Han var Uruguays forsvarsminister fra 2008 til 2009.

Bayardi ble forsvarsminister da Tabaré Vázquez dannet regjering våren 2008. Han studerte ved Universidad de la República.

## Referanser
Luis Brezzo

**Luis Brezzo Paredes** (1939 &ndash; 2002) var en uruguayansk journalist og politiker (Partido Colorado). Han var Uruguays forsvarsminister fra 2000 til 2002.

Brezzo ble forsvarsminister da Jorge Batlle Ibáñez dannet regjering våren 2000. Han døde i en alder av 63.
 
## Referanser
Luis Rosadilla

**Luis Rosadilla** (født 21. desember 1953 i Montevideo) er en uruguayansk politiker (Frente Amplio). Han var Uruguays forsvarsminister fra 2010 til 2011.

Rosadilla ble forsvarsminister da José Mujica dannet regjering våren 2010.

## Referanser


## Eksterne lenker
*
Eleuterio Fernández Huidobro

**Eleuterio Fernández Huidobro** (født 14. mars 1942 i Montevideo, død 5. august 2016) var en uruguayansk journalist, forfatter og politiker (Frente Amplio). Han var Uruguays forsvarsminister fra 2011 til sin død i 2016.

Huidobro ble utnevnt til forsvarsminister i José Mujicas regjering 18. juli 2011.

## Verker
* *La batalla de la energía* (2006)
* *Victoria* (2005)
* *El Ataque* (2003)
* *Desastre nacional* (2003)
* *Bancada* (2001)
* *En la nuca* (2000)
* *Artigas olvidado* (2000)
* *El Tejedor* (1995)
* *Vacaciones* (1995)
* *Cebaduras* (1994) 
* *Chile Roto* (1993)
* *Los Dos mundos* (1991)
* *La Fuga de Punta Carretas* (1990) 
* *Memorias del calabozo* (1987-88) 
* *La Tregua Armada* (1987) 
* *Historia de los Tupamaros* (1986-87)

## Referanser


## Eksterne lenker
*
Ed Musick

**Edwin «Ed» C. Musick** (født 13. august 1894 i St. Louis Missouri død 11. januar 1938 i Pago Pago) var en sjefsflyver i Pan American World Airways som gjennomførte  flere pionerflyvninger over Stillehavet.

Musick lærte å fly ved en privat flyskole i Los Angeles like før første verdenskrig. Da USA gikk med i krigen meldte han seg til aktiv tjeneste og han ble i 1917 satt til å være instruktør i Army Air Corps flyskole i San Diego. I løpet av krigen måtte han flytte rundt mellom arméns flyskoler i Texas og Florida. Når krigen var over startet han en privat flyskole i Florida, og mens han drev skolen kunne han loggføre 10&nbsp;000 flytimer.

I oktober 1927 ble han ansatt i det nystartede Pan American World Airways hvor han ble en pioner med postflyvninger fra Key West i Florida til Havanna på Cuba. I 1930 ble han sjef for Pan Americans virksomhet over Stillehavet. Da Pan Am fikk sine nye Sikorsky S-42 flybåter i 1934 ble det Musick som gjennomførte prøveflyvningene og avgjorde om typen passet de destinasjoner de var tiltenkt. Under disse prøveflyvningene satte han ti ulike verdensrekorder for flybåter. Som en av forgrunnsfigurene innen Pan Am ble han snart kjent for et større publikum, og den 2. desember 1935 prydet han omslaget på *[[Time (magasin)|Time Magazine]]*, samme år fikk han Harmon-troféet. I en periode i 1930-årene var han den flyver som satte de fleste rekorder. 

Under en flyvning til Auckland på New Zealand fikk flybåten problemer like etter avgang fra Pago Pago. Musick bestemte seg for å returnere for å nødlande og man forberedte dumping av drivstoff for å få flyet lettere, men antagelig var det en feil ved pumpesystemet og flybåten eksploderte i luften.

## Referanser
Vardetjern (Asker)

**Vardetjern**, også kalt Vardåstjern, er en liten myrsjø på Vardåsen i Asker. Tjernet er litt over en dekar stort, og ligger på et lite platå på om lag 300 moh. Terrenget på platået er myrlendt, med furuskog og svaberg. Tjernets nedbørsfelt er bare åtte dekar stort. Det aller meste av dette ligger på granitt, og vannet i tjernet er kalkfattig, rikt på humus og naturlig surt. Det er observert ca 30 cm lang dvergmalle, men det har ellers lite fisk. Tjernet ble kalket i 1996, for å nøytralisere effekten av sur nedbør i de foregående tiårene. Det har to utløp, som begge renner ut i Barlindbekken som igjen renner ned til i sørenden av Bondivann. Vardetjern hører dermed til Askervassdraget. Tjernet er kjent lokalt som et godt badevann, og som et fint skøytevann senhøstes.

## Eksterne lenker
* Norges vassdrags- og energidirektorats innsjødatabase
* Miljødirektoratets faktaark om målinger av vannkvaliteten i Vardetjern
* Kartverkets faktaark om stedsnavnet Vardetjern
Barlindbekken (Asker)

**Barlindbekken** begynner ved utløpet til Vardetjern på Vardåsen i Asker, og har utløp i sørenden av Bondivann. På veien renner den gjennom granskog ned den bratte østhellingen på åsen, og passerer Vardåsen skisenter og  Gullhella holdeplass. Fra gammelt av har det stått en del barlind i denne skogen, derav navnet. Bekkens nedbørsfelt dekker det meste av den sørøstlige delen av Vardåsmarka og er på om lag halvannen kvadratkilometer. Barlindbekken tilhører Askervassdraget.

## Eksterne lenker
* Faktaark om Barlindbekken på vann-nett.no
* Norges vassdrags- og energidirektorats tjeneste Vassdragsdata
* Miljødirektoratets faktaark om målinger av vannkvaliteten i Barlindbekken
* Miljødirektoratets faktaark om området «Gullhella–Bondivann», ved den nederste delen av bekken
* Miljødirektoratets faktaark om området «Bondivann sør», ved bekkens utløp i Bondivann
Gonzalo Fernández (politiker)

**Gonzalo Daniel Fernández Domínguez** (født 21. mars 1952 i Montevideo) er en uruguayansk advokat, lærer og politiker (Frente Amplio). Han var Uruguays forsvarsminister fra 2009 til 2010.

Fernández ble forsvarsminister da Tabaré Vázquez dannet regjering våren 2009. Han studerte ved Universidad de la República.

## Referanser
Anthony Kiptoo

**Anthony Kiptoo** (født 19. august 1997) er en kenyansk friidrettsutøver som konkurrerer i mellomdistanseløp. Han har gull på 1500 meter fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Kiptoo vant 800 meter ved ungdomsafrikamesterskapet i friidrett 2014, der han løp på 1:52,07. Gorata Gabanketse fra Botswana kom på 2.-plass og Geoffrey Chama fra Zambia på  3.-plass. Kiptoo løp her på 1:50,54 i innledningsheatet.

Ved ungdoms-OL 2014 i august deltok han på 800 meter, men greide bare 1:52,55 i sitt innledningsheat, som var 13. beste tid, og gikk videre til finalen. I finalen ble han diskvalifisert for å trå utenfor sin bane.

;2015
Ved Juniorafrikamesterskapet i friidrett 2015 i mars vant Kiptoo 1500 meter, foran Gilbert Kwemoi og Chala Regasa. Her løp på 3:59,74 i innledningsheatet, og 3:43,98 i finalen. Han satte personlig rekord på 1500 meter ved FBK Games i Hengelo, med 3:35,33, som holdt til 3.-plass bak Robert Biwott og Ronald Musagala.

Han deltok ved NCAA-mesterskapet i terrengløp i november, og kom der på 2.-plass i juniorklassen, bak Peter Kipserem.

## Progresjon
;800 meter
* 2014 – 1:50,54
* 2015 – 1:48,60 (**PR**)

## Referanser


## Eksterne lenker
* 
*  Profil hos All-Athletics